Camp elétrich

Un **camp elétrich** a l'é na qualsëssìa region anté che na caria elétrica a arsent ëd na fòrsa.
La fòrsa as dev a la presensa d'àutre carie an cola region.
Për esempi, na caria *q* postà an na region anté ch'a-i son d'àutre carie q_1,q_2,q_3, \ldots  a arsent ëd na fòrsa  \vec F = \vec F_1+ \vec F_2+ \vec F_3+ \ldots  e donca a l'é ant un camp elétrich generà da le carie q_1,q_2,q_3, \ldots .
Dagià che le fòrse che le carie q_1,q_2,q_3, \ldots  a esèrcito an sla caria *q* a son proporsionaj a *q*, ëdcò la fòrsa arzultanta  \vec F  a l'é proporsional a *q*, visadì la fòrsa ch'a agiss an s'na partissela postà ant un camp elétrich a l'é proporsional a la caria dla partissela.

L**antensità'' d'un camp elétrich <math> \vec \mathcal E </math> ant un pont a l'é ugual a la fòrsa për unità ëd caria piassà an col pont:
: <math> \vec \mathcal E = \frac{ \vec F }q </math> o bin <math> \vec F =q \vec \mathcal E </math>.
L'antensità ëd camp elétrich <math> \vec \mathcal E </math> a së [[mzurassion|mzura]] an NC<sup>-1</sup>, visadì an m kg s<sup>-2</sup>C<sup>-1</sup>.
L'[[equassion]] dël moviment ëd na caria ant un camp elétrich a l'é
: <math>m \vec a =q \vec \mathcal E </math> o <math> \vec a = \frac qm \vec \mathcal E </math>:
l'[[acelerassion]] d'un còrp ant un camp elétrich a dipend dal rapòrt <math> \frac qm </math>.

Si la caria ''q'' a l'é positiva, la fòrsa <math> \vec F </math> ch'a agiss an sla caria a l'ha ël midem vers che ël camp <math> \vec \mathcal E </math>, ma si ''q'' a l'é negativa la fòrsa <math> \vec F </math> a l'ha vers opòst a <math> \vec \mathcal E </math>.
Donca s'as àplica un camp elétrich a na region anté ch'a-i é ëd carie o [[jon]] positiv e negativ, ël camp a tendrà a fé bogé ij còrp carià ëd fasson positiva e negativa an dle diression opòste, lòn ch'a arzulta an na separassion dle carie, n'efet ciamà ëdcò [[polarisassion]].

== Camp elétrich generà da na caria sola ==
La fòrsa produvùa da na caria ''q'' ansima a na caria ''q** postà a distansa *r* da *q* a l'é
: F=q \frac{q'}{4 \pi\varepsilon_0r^2} =q' \mathcal E ,
visadì
:  \mathcal E = \frac q{4 \pi\varepsilon_0r^2} 
o, an forma vetorial,
:  \vec \mathcal E = \frac q{4 \pi\varepsilon_0r^2} \vec u_r
andoa  \vec u_r a l'é ël vetor unitari ant la diression radial ch'a seurt da la caria *q*.
Sòn a val tant për le carie positive che negative: ël vers d' \vec \mathcal E  a l'é determinà dal sign ëd *q*: a seurt si la caria a l'é positiva e a intra s'a l'é negativa.

## Camp elétrich generà da vàire carie
An presensa ëd varie carie, ël camp elétrich arzultant a l'é ël vetor soma dij camp elétrich generà da minca caria, visadì
:  \vec \mathcal E =\sum_i \vec \mathcal E_i= \frac 1{4 \pi\varepsilon_0} \sum_i \frac{q_i}{r_i^2} \vec u_{r_i} .

## Camp elétrich generà da na distribussion continua ëd carie
Ël camp elétrich arzultant da na distribussion continua ëd carie a l'é
:  \vec \mathcal E = \frac 1{4 \pi\varepsilon_0} \int \frac{dq}{r^2} \vec u_r
anté che l'antëgral as dëstend për tut lë spassi ocupà da le carie.

## Camp elétrich uniform
Un camp elétrich costant a l'é ciamà camp elétrich *uniform*.
L'acelerassion ëd na caria elétrica ant un camp elétrich uniform a l'é costanta.

Categorìa:Fìsica